Mamou sa stala až krátko pred 50-tkou, každý deň si užíva: Z Ninky je dnes už veľké dievčatko, na koho sa podobá?
Adriana Sklenaříková si materstvo zamilovala
Byť mamou je pre každú ženu ten najkrajší dar a až v prípade, že sa svojho vytúženého dieťatka nemôžeme dočkať zistíme, aké je to vzácne. Svoje o tom vie aj bývalá supermodelka Adriana Sklenaříková. Pred troma rokmi sa dočkala svojej milovanej dcérky, ktorá dostala meno Nina. Na svet prišla 17. augusta 2018 v Monaku a od tej chvíle je pre svoju mamu a ocka absolútny zmysel života. Z krásnej Adriany je mama na plný úväzok a život so svojou dcérkou si veľmi užíva.
Mimochodom, Adriana len nedávno oslávila 50-narodeniny, no rodáčka z Brezna vyzerá na svoj vek naozaj fantasticky a zdá sa, že materstvo jej naozaj prospieva.
Ninka je celý ocko
Adriana a jej partner Aram Ohanian si svoje súkromie pomerne dobre strážia, no občas urobia výnimku a o niekoľko milých momentov sa podelia aj s fanúšikmi. Tváričku svojej dcérky neskrývajú a takýto milý záber zverejnil dokonca aj samotný partner Andriany. Je viac ako jasné, že malá Ninka je celý tatino, čo poviete?
Mnohým z nás neušlo, a dokonca to priznala aj Adriana, že Nina je dokonalou kópiou svojho otca. "Keď sa Nina narodila, bola som v extáze - vyzerala ako jej otec! A práve to som chcela. Aby moje dieťa bolo miniatúrnou kópiou toho, koho milujem."
Šťastie našla v rodine
Dnes už 50-ročná modleka ale vie, že cestak k bábätku nemusí byť vždy jednoduchá. Materstvo dlhšie odkladala, no keď stretla muža svojho života - podnikateľa Arama Ohaniana, rozhodla sa svoj postoj prehodnotiť. Po niekoľkých neúspešných pokusoch umelého oplodnenia a potratoch sa jej predsa len podarilo otehotnieť a šťastne porodiť vytúženú dcérku.
Rodina žije už dlhší čas v Marakéši, kde sa starajú o svoj luxusný hotel a trojročná Nina tak vyrastá v naozaj nádhernom prostredí. Ona a jej manžel Aram tvoria dokonalý pár a modelka neváha priznať, že je to muž jej života. Mamou sa inak v takom vyššom veku stala aj naša politička Monika Beňová, ktorá si tieto dni vyšla aj do spoločnosti a tiež jej to ako mamine malej dcérky veľmi pristane, pozrite si viac fotografiíí vo fotogalérii: